Quina temàtica explora el text següent?
Un migrant mediambiental, refugiat climàtic o emigrant ambiental és una persona obligada a migrar o ser evacuada de la seva regió d'origen per canvis ràpids o a llarg termini del seu hàbitat local, la qual cosa inclou sequeres, desertificació, la pujada del nivell del mar (és a dir, les conseqüències del canvi climàtic). Segons diverses fonts, encara no és possible determinar correctament aquest tipus de migració forçosa, en tant que no s'ha definit una manera que permeti distingir als immigrants ambientals dels migrants econòmics o refugiats polítics.En la dècada de 1990 el nombre de refugiats ambientals era de devers 25 milions. El Grup Intergovernamental d'Experts sobre el Canvi Climàtic (IPCC) calcula que existiran 150 milions de refugiats devers l'any 2050, fruit de les inundacions costaneres, l'erosió costanera i els trastorns agrícoles (150 milions significa l'1,5 % de la població mundial estimada per a l'any 2050, uns 10 mil milions).Malgrat els problemes de definició i l'absència de proves clares, la migració ambiental ha augmentat notablement en la primera dècada del segle xxi, convertint-se en tema de preocupació dels responsables polítics, científics socials i ambientals, els quals estan realitzant un exhaustiu intent de conceptualitzar les possibles ramificacions socials del canvi climàtic i en general de l'impacte ambiental.
El text tracta sobre ciències ambientals.